Diari Oficial de la Generalitat Valenciana


Sumari del DOGV 3604, del 14-10-1999 (1999/8597)

Informació pública de la resolució de revocació del títol de llicència d'Agència de Viatges de l'entitat Viajes Aroneta, SA.
----------------------------------------------------------------------------------------------------------------------------

### Dades del document

Número de DOGV
:   3604

Data del DOGV
:   14-10-1999

Secció del DOGV
:   V. ALTRES ANUNCIS - G) ALTRES ASSUMPTES

Número del document
:   1999/8597


Organisme emissor
:   Agència Valenciana del Turisme

Tipus de document
:   Anunci

Informació pública de la resolució de revocació del títol de llicència d'Agència de Viatges de l'entitat Viajes Aroneta, SA. [1999/A8597]
  
Per no haver estat possible notificar de forma personal i directa a l'interessat la Resolució de revocació del títol llicència d'Agència de Viatges de l'entitat Viajes Aroneta, SA, es procedeix a la seua publicació en el Diari Oficial de la Generalitat Valenciana, a efectes del que es disposa a l'article 59.4 de la Llei 30/1992, de 26 de novembre, de Règim Jurídic de les Administracions Públiques y del Procediment Administratiu Comú.
  
València, 10 de setembre de 1999.- El director de l'Àrea de Producte: Víctor Yepes Piqueras.
  
«Vist l'expedient tramés sobre la revocació del títol llicència d'Agència de Viatges de l'entitat Viajes Aroneta, SA.
  
Fets
  
Primer
  
Mitjançant Resolució amb data de 19 de juliol de 1988, se li concedeix el títol llicència d'Agència de Viatges a l'entitat Viajes Aroneta, SA, amb seu social a Vinaròs (Castelló), carrer Sant Francesc, número 37, sent-li assignat el codi d'identificació CV-m148-CS.
  
Segon
  
S'ha constatat, mitjançant els corresponents informes d'inspecció, el cessament de l'activitat, durant sis mesos continuats sense causa justificada, com a agència de viatges de la citada entitat.
  
Tercer
  
Transcorregut el termini assenyalat per a audiència en l'expedient instruït, no han estat presentades al·legacions respecte d'això.
  
Fonaments de dret
  
Primer
  
L'article 10 del Decret 20/1997, d'11 de febrer, del Govern Valencià, pel qual s'aprova el Reglament d'Agències de Viatges de la Comunitat Valenciana, assenyala que la revocació del títol llicència d'Agència de Viatges es farà mitjançant resolució motivada, prèvia tramitació del corresponent expedient, d'acord amb la Llei de Procediment Administratiu.
  
Segon
  
L'article 11, lletra d, del dit Reglament estableix com a causa de revocació del títol llicència d'Agència de Viatges la no-activitat comprovada de l'agència durant sis mesos continuats sense causa justificada.
  
Tercer
  
L'article 14.4 del referit Decret 20/1997, en el que s'estableix que la fiança no podrà ser cancel·lada durant la tramitació d'un expedient de revocació, renúncia o baixa de llicència, ni fins després de transcorregut un any des que la resolució del corresponent expedient siga ferm.
  
En virtut del que es disposa en el Decret 45/1996, de 25 de març, del Govern Valencià, pel que s'aprova el Reglament de l'Agència Valenciana del Turisme (DOGV de 28 de març de 1996), resolc:
  
Revocar el títol llicència d'Agència de Viatges a l'entitat Viajes Aroneta, SA, que tenia la seu social a Vinaròs (Castelló), carrer Sant Francesc, número 37, i com a codi d'identificació CV-m148-CS.
  
Contra aquesta resolució, que no posa fi a la via administrativa, podrà interposar-se recurs d'alçada davant el president executiu de l'Agència Valenciana del Turisme en el termini d'un mes, comptador des del dia de la recepció de la notificació, d'acord amb el que estableix l'article 114 i 115 en relació amb el 48.2 de la Llei 30/1992, de 26 de novembre, de Règim Jurídic de les Administracions Públiques i del Procediment Administratiu Comú, segons la redacció donada per la Llei 4/1999, de 13 de gener, de modificació de la Llei 30/1992.